proxectonos/corpus_dominio_legal_administrativo_tmp huggingface dataset:
RESOLUCIÓN do 22 de outubro de 1996, da Dirección Xeral de Centros e Inspección Educativa, pola que se lle autoriza a ampliación dunha unidade ó centro privado de educación especial Unidad de Diagnóstico y Tratamiento de Niños Autistas y Psicóticos, de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/11/1996

Examinado o expediente incoado pola titularidade do centro privado de educación especial Unidad de Diagnóstico y Tratamiento de Niños Autistas y Psicóticos, de Santiago de Compostela, no que solicita a ampliación de unha unidade no dito centro.
Resultando que o expediente foi tramitado pola Delegación Provincial de Educación e Ordenación Universitaria da Coruña, que o envía cos informes emitidos pola Inspección de Educación e pola Unidade Técnica.
Vistos o Real decreto 334/1985, do 6 de marzo, de ordenación da educación especial (BOE do 16), a Orde ministerial do 3 de xaneiro de 1986 (BOE do 4 de febreiro), o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de
réxime xeral non universitario (BOE do 26) e demais disposicións complementarias.
Considerando que o centro reúne os requisitos necesarios de acordo coas disposicións vixentes na materia.
Esta dirección xeral resolveu:
Autoriza-la ampliación dunha unidade ó centro privado de educación especial que se relaciona no anexo da presente resolución.
Santiago de Compostela, 22 de outubro de 1996.
Severino Somoza Gómez
Director xeral de Centros e Inspección Educativa
ANEXO
Provincia da Coruña.
Concello: Santiago de Compostela.
Localidade: Lamas de Abade.
Enderezo: Raiola, 6.
Denominación: Unidad de Diagnostico y Tratamiento de Niños Autistas y Psicoticos.
Titular: Asociacion de Padres de Niños Autistas y Psicoticos.
Nivel: educacion especial.
Unidades de que constaba: 3 de autistas.
Unidades novas autorizadas: 1 de autistas.
Total de unidades autorizadas: 4 de autistas.
96-6829
DECRETO 394/1996, do 31 de outubro, polo que se declara a utilidade pública e se dispón a urxente ocupación dos bens e dereitos afectados polas obras de remodelación do proxecto de alargamento e mellora da estrada OU-401, treito: Ribadavia-límite da provincia (clave: N/OU/89.4.).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 14/11/1996

Con data do 15 de outubro do 1996 o director xeral de Obras Públicas e Transportes, por delegación do conselleiro de Política Territorial, Obras Públicas e Vivenda aprobou o proxecto da obra: remodelación proxecto de alargamento e mellora da estrada OU-401. Treito: Ribadavia-límite provincia. Clave: N/OU/89.4.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada pola continuidade das actuacións no itinerario, pola especial incidencia na seguridade vial e por contar coa financiamento da Comunidade Europea.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta na súa reunión do día trinta e un de outubro de mil novecentos noventa e seis,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da obra: remodelación proxecto de alargamento e mellora da estrada OU-401. Treito: Ribadavia-límite provincia. Clave: N/OU/89.4.
Santiago de Compostela, trinta e un de outubro de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
8128
CORRECCIÓN de erros.-Orde do 22 de outubro de 1996 pola que se relaciona o persoal que pode acceder ó curso establecido no artigo 2 do Decreto 369/1992, do 17 de decembro, de integración na escala técnica de finanzas de determinados funcionarios da Xunta de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 14/11/1996

Observadas omisións no anexo da Orde do 22 de outubro de 1996, publicada no DOG número 213, do 30 de outubro de 1996, pola que se relaciona o persoal que pode acceder ó curso establecido no artigo 2 do Decreto 369/1992, cómpre efectua-la seguinte corrección.
Na páxina 9.630, no anexo da devandita orde debe incluírse:
«DNI: 33.171.790. Apelidos e nome: Pombo Grille, Julio. Especialidade: técnica de xestión tributaria».
8182
ORDE do 4 de novembro de 1996, das consellerías da Presidencia e Administración Pública e de Economía e Facenda, pola que se modifica a relación de postos de traballo da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 14/11/1996

A modificación da estructura orgánica da Secretaría Xeral para o Turismo, efectuada polo Decreto 314/1996, do 18 de xullo (DOG nº 149, do 31 de xullo de 1996; corrección de erros DOG nº 188, do 25 de setembro de 1996) fai necesario modifica-la relación de postos de traballo da Consellería da Presidencia e Administración Pública.
En consecuencia, por proposta da Consellería da Presidencia e Administración Pública, oídas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal,
DISPOÑEMOS:
Artigo único.-Modifica-la relación de postos de traballo da Administración da Xunta de Galicia nos termos que se sinalan no anexo da presente orde.
Santiago de Compostela, 4 de novembro de 1996.
Dositeo Rodríguez RodríguezJosé Antonio Orza Fernández
Conselleiro da Presidencia eConselleiro de Economía e
Admistración PúblicaFacenda
8245
CORRECCIÓN de erros.-Decreto 388/1996, do 31 de outubro, polo que se modifican as estructuras orgánicas da Consellería de Agricultura, Gandería e Montes e do Instituto Lácteo e Gandeiro de Galicia.
CONSELLERÍA DE AGRICULTURA, GANDERÍA E MONTES — I. DISPOSICIÓNS XERAIS — 25/11/1996

Advertidos erros no texto do citado decreto, publicado no DOG nº 220, do luns 11 de novembro de 1996, cómpre efectua-las correccións oportunas:
-Na páxina 10.083, artigo 6.1, apartado 1.1, onde di: «Servicio de Defensa da Calidade Alimentaria», debe dicir: «Servicio de Defensa da Calidade Agroalimentaria».
-Na mesma páxina, artigo 6.1, apartado 1.2, onde di: «Servicio de Promoción Alimentaria», debe dicir: «Servicio de Promoción Agroalimentaria».
-Na páxina 10.084, artigo 17º, onde di: «...a Subdirección Xeral de Axudas P.A.C.», debe dicir: «...a Subdirección Xeral de Xestión da Política Agrícola Común...».
-Na mesma páxina, artigo 18º A) 2-j), onde di: «A confección e xestión do orzamento do instituto e da súa tesourería...», debe dicir: «A confección do borrador de anteproxecto do orzamento do instituto e a xestión do aprobado e da súa tesourería...».
-Na páxina 10.086, disposición adicional, primeira liña, onde di: «A Área de Inspección e Control...», debe dicir: «A Sección de Inspección e Control...».
8375
CORRECCIÓN de erros.-Resolución do 18 de outubro de 1996 pola que se inscribe a Asociación Astur Jacobea de Avilés no Rexistro de Entidades de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 21/11/1996

Advertido erro na devandita resolución, publicada no DOG nº 219, do venres, 8 de novembro de 1996, cómpre efectua-la oportuna corrección:
-Na páxina 10.032, onde di: «Visto igualmente o informe da Dirección Xeral de Promoción do Camiño de Santiago...», debe dicir: «Visto igualmente o informe da Xerencia de Promoción do Camiño de Santiago...».
7048
CORRECCIÓN de erros.-Resolución do 8 de outubro de 1996 pola que se inscribe a Asociación Cultural Os Lobos no Rexistro de Entidades de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 21/11/1996

Advertido erro na devandita resolución, publicada no DOG nº 219, do venres, 8 de novembro de 1996, cómpre efectua-la oportuna corrección:
-Na páxina 10.032, onde di: «Visto igualmente o informe da Dirección Xeral de Promoción do Camiño de Santiago...», debe dicir: «Visto igualmente o informe da Xerencia de Promoción do Camiño de Santiago...».
9608471
ORDE do 12 de novembro de 1996 pola que se declara de interese galego a Fundación Vila Balnearia de Prexigueiro e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 25/11/1996

Con data do 8 de novembro de 1996 publicouse no Diario Oficial de Galicia a orde da Consellería
da Presidencia e Administración Pública do 28 de outubro de 1996 pola que se clasifica como mixta a Fundación Vila Balnearia de Prexigueiro adscribíndoa á Consellería da Presidencia e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada en Ribadavia, o día 14 de xuño de 1995 ante o notario do Colexio da Coruña Francisco León Gómez, co número oitocentos corenta e catro do seu protocolo, por Miguel Fidalgo Areda, María Isabel Garrido Blanco, José Antonio Rodríguez Vázquez, José Antonio González Alonso, Rosendo Fernández González e Francisco Javier Bouzas Gómez, interveñen Miguel Fidalgo Areda en nome e representación do Concello de Ribadavia e os demais no seu propio nome e dereito, facéndoo, ademais, Rosendo Fernández González en nome e representación da asociación veciñal para o desenvolvemento da Fundación Vila Balnearia de Prexigueiro, esta escritura foi emendada por outra posterior outorgada en Ribadavia ante o notario Juan Antonio Rúa Prieto co número catrocentos cinco do seu protocolo, de doce de marzo de mil novecentos noventa e seis.
Esta fundación, ó abeiro do establecido no artigo 6 dos seus estatutos ten por obxecto e finalidade, entre outros, a promoción, desenvolvemento, proxecto e execución do complexo denominado Vila Balnearia de Prexigueiro.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único:
1. Declarar de interese galego a Fundación Vila Balnearia de Prexigueiro ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación Vila Balnearia de Prexigueiro no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala la Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 12 de novembro de 1996.
Dositeo Rodríguez Rodríguez
Conselleiro da Presidencia e Administración Pública
8426
RESOLUCIÓN do 15 de novembro de 1996 pola que se convocan unhas xornadas de estudio sobre contratación administrativa.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 25/11/1996

A Escola Galega de Administración Pública organiza, en colaboración coa Asesoría Xurídica Xeral da Xunta de Galicia, unhas Xornadas de estudio sobre contratación administrativa, conforme ás seguintes bases:
1. Obxecto.
Os días 9 e 10 de decembro de 1996 desenvolveranse, no salón de actos da Escola Galega de Administración Pública, unhas Xornadas de estudio sobre contratación administrativa.
2. Obxectivos.
As xornadas teñen por finalidade realizar un estudio detallado dunha nova normativa sobre contratación administrativa, facendo especial fincapé nos aspectos prácticos que esta suscita.
3. Contido.
Entre outros, desenvolveranse os seguintes temas:
-O ámbito de aplicación da Lei de contratos das administracións públicas e os principios xerais que inspiran a lexislación de contratos administrativos.
-O contratista fronte á Administración pública: capacidade e prohibicións; as garantías da contratación.
-A preparación dos contratos administrativos: o expediente administrativo e os pregos de cláusulas administrativas.
-Os procedementos de adxudicación e a perfección e formalización dos contratos administrativos.
-Efectos, modificación e extinción dos contratos administrativos.
4. Destinatarios.
Persoal ó servicio de calquera das administracións públicas galegas e interesados en xeral.
5. Desenvolvemento e duración.
As xornadas abriranse o luns, día 9 de decembro, ás 9.30 horas, e rematarán, ás 13.30 horas, do martes, día 10.
6. Inscrición.
-Prazo: remata o mércores, día 4 de decembro de 1996.
-Lugar de presentación: no rexistro xeral da Escola Galega de Administración Pública (polígono das Fontiñas, rúa de Madrid, 2-4-15703 Santiago de Compostela). Tfno. 57 08 00. Fax nº 57 15 40.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderanse enviar por correo ordinario ou por telefax ó número consignado.
-Inscrición fóra de prazo: só se admitirán, de quedaren prazas baleiras, coa condición de que se cumpran os requisitos xerais antes indicados.
A partir do 5 de decembro, os peticionarios poderán obter confirmación da súa posible admisión, chamando por teléfono de 10.30 a 14.45 horas, ó seguinte número: (981) 57 08 00 (Ext. 229), ou ben consultando a lista de admitidos, que se expoñerá no taboleiro de anuncios da EGAP 24 horas despois de remata-lo prazo de presentación de solicitudes.
7. Certificación de asistencia.
Entregaráselles ó remate destas xornadas a aqueles asistentes que concorresen asiduamente a elas, e expresarase neste documento a natureza da actividade e a data da súa realización.
Santiago de Compostela, 15 de novembro de 1996.
Domingo Bello Janeiro
Director da Escola Galega de Administración Pública
8738
CORRECCIÓN de erros.-Orde do 28 de outubro de 1996 pola que se aproba a reordenación dos polígonos das bateas denominados «A» e «B» do distrito marítimo de Sada na provincia da Coruña.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 25/11/1996

Producido erro na devandita orde, publicada no DOG nº 226, do martes 19 de novembro de 1996,
nas páxinas 10.394 e 10.395, procédese á nova publicación dos planos correspondentes ós polígonos 1 e 2 do ditrito de Sada.
9607134
RESOLUCIÓN do 12 de novembro de 1996, da Dirección Xeral de Ordenación Educativa e de Formación Profesional, pola que se fai pública a lista de aprobados no curso de especialización de educación musical para mestres convocado por Orde do 10 de marzo de 1995 (DOG do 17 de marzo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/11/1996

Por Orde do 10 de marzo de 1995 (DOG do 17 de marzo) da Consellería de Educación e Ordenación Universitaria convocouse un curso de especialización en educación musical para mestres que se desenvolve en Pontevedra.
Desenvolvidas as fases teórico-práctica e práctica previstas nos puntos I e II do anexo I da devandita orde de convocatoria, procede facer pública a relación dos mestres que as superaron.
En consecuencia, dispoño:
1. Declarar aptos os mestres que se relacionan no anexo desta orde que superaron satisfactoriamente a proba extraordinaria do citado curso de especialización en educación musical convocado por Orde do 10 de marzo de 1995.
2. As delegacións provinciais da Consellería de Educación e Ordenación Universitaria procederán a expedi-la certificación de habilitación en educación musical ós mestres funcionarios de carreira que se declaran aptos ó abeiro desta orde.
Santiago de Compostela, 12 de novembro de 1996.
José Luis Mira Lema
Director xeral de Ordenación Educativa e de Formación Profesional
Lista de aprobados no curso de especialización de educación musical
Apelidos e nomeDNI
Carpintero Ameneiros, Mª Jesús32.619.251F
Diéguez Nogueira, Mª Dolores34.587.865M
García Seoane, Pilar32.401.189P
96-8434
RESOLUCIÓN do 18 de novembro de 1996, da Dirección Xeral de Ordenación Educativa e de Formación Profesional, pola que se fai pública a lista de aprobados no curso de especialización de educación física para mestres convocado por Orde do 12 de febreiro de 1996 (DOG do 13 de marzo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/11/1996

Por Orde do 12 de febreiro de 1996 (DOG do 13 de marzo) da Consellería de Educación e Ordenación Universitaria convocouse un curso de especialización
en educación física para mestres que se desenvolverá na Coruña.
Desenvolvidas as fases teórico-práctica e práctica previstas nos puntos I e II do anexo I da devandita orde de convocatoria, procede facer pública a relación dos mestres que as superaron.
En consecuencia, dispoño:
1. Declarar aptos os mestres que se relacionan no anexo desta orde que superaron satisfactoriamente as fases teórico-práctica e práctica do citado curso de especialización en educación física convocado por Orde do 12 de febreiro de 1996.
2. As delegacións provinciais da Consellería de Educación e Ordenación Universitaria procederán a expedi-la certificación de habilitación en educación física ós mestres funcionarios de carreira que se declaran aptos ó abeiro desta orde.
3. Esta resolución entrará en vigor o mesmo día da súa publicación no DOG.
Santiago de Compostela, 18 de novembro de 1996.
José Luis Mira Lema
Director Xeral de Ordenación Educativa e de Formación Profesional
Lista de aprobados no curso de especialización de educación física
Nome e apelidos
DNI
Luis Álvarez Gómez
34.942.999L
Ramón Eusebio Aller Camiña
35.433.842L
José C. Baldomir Pego
33.229.106V
José Manuel Barge Barge
34.940.747K
Enrique Barrera Rodríguez
33.815.783X
José Antonio Blanco Casais
76.858.710R
Pablo Campos Gulias
35.301.577G
Jesús M. Carballo Felpete
32.764.967H
Mª Teresa Carril Rodríguez
76.327.954Q
José Manuel Correa Otero
76.859.061F
Julia Chousa Losada
33.841.517F
José Luis Docampo Amoedo
36.010.869E
José María Duyos Vázquez
33.240.590R
Diego Luis Fariña Villaverde
35.285.415B
Xoán Ramón González Acón
32.755.637A
Mª Isabel Hortas González
32.433.748E
Xosé Antonio Iglesias Calviño
76.354.235P
Fernando Liz Marzán
33.853.345J
Jesús María López Fole
07.790.786L
José Ignacio Lúgaro Sánchez
32.606.104Q
Manuel Martínez Núñez
33.820.089S
José Francisco Nanín Castro
76.706.932T
Álvaro Naveira Souto
34.917.448K
Jesús Novas Fernández
36.049.442R
Delfín Ogando Fernández
35.287.212Z
Jaime Padín Osorio
35.443.828T
Francisco Luis Pais Andrade
33.240.128E
Enrique Paz Prado
32.425.555V
Augusto Pérez Ares
34.935.903F
José Manuel Reboredo Baños
35.432.328T
Luis Rodríguez Edrosa
33.826.745R
Ángel José Rodríguez Otero
33.860.671W
Salvador Rodríguez Villaverde
35.283.431M
José M. Timiraos Fernández
32.626.520P
Florencio Torre Vázquez
05.109.861C
Francisco X. Vázquez Fernández
33.228.400R
José Manuel Viqueira Tojo
33.246.286Q
8576
CORRECCIÓN de erros.-Resolución do 7 de outubro de 1996 pola que se inscribe a Asociación de Cofrades de Santiago Apóstol de Lugo no Rexistro de Entidades de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 21/11/1996

Advertido erro na devandita resolución, publicada no DOG nº 219, do venres, 8 de novembro de 1996, cómpre efectua-la oportuna corrección:
-Na páxina 10.032, onde di: «Visto igualmente o informe da Dirección Xeral de Promoción do Camiño de Santiago...», debe dicir: «Visto igualmente o informe da Xerencia de Promoción do Camiño de Santiago...».
9608470
ORDE do 25 de outubro de 1996 pola que se fixan os prezos de venda ó público de diversas publicacións da Consellería de Pesca, Marisqueo e Acuicultura.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 19/11/1996

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relaciona no anexo.
2. Estes prezos entenderanse, se é o caso, con IVE incluído.
Santiago de Compostela, 25 de outubro de 1996.
Juan Caamaño Cebreiro
Conselleiro de Pesca, Marisqueo e Acuicultura
ANEXO
-Estudio da bonamiase da ostra plana en Galicia. Epidemioloxía e ciclo celular: 2.000 ptas.
-Estudio de la marteiliase do mexillón. Efectos desta enfermidade no mexillón cultivado nas rías galegas: 2.000 ptas.
-Cartografía de sedimentos submarinos da ría de Pontevedra: 1.200 ptas.
-Quistes de dinoflaxelados das costas de Galicia: 3.000 ptas.
8156
ORDE do 13 de novembro de 1996 pola que se modifica a do 17 de outubro de 1996, pola que se convocan 20 bolsas de promoción exterior do Instituto Galego de Promoción Económica (Igape).
CONSELLERÍA DE ECONOMÍA E FACENDA — III. OUTRAS DISPOSICIÓNS — 21/11/1996

Por terse diferido a publicación no Diario Oficial de Galicia da convocatoria de bolsas de promoción exterior do Instituto Galego de Promoción Económica, faise necesario amplia-los prazos de solicitude e exposición de listas provisionais de admitidos e excluídos na selección.
Na súa virtude, esta consellería,
DISPÓN:
Artigo 1º
Modifícanse as bases da convocatoria de bolsas de promoción exterior do Igape publicadas como anexo á resolución da Consellería de Economía e Facenda, do 17 de outubro de 1996 (DOG do 8 de novembro de 1996), nos seguintes extremos:
a) O último parágrafo da base 2 queda redactado como segue: «O prazo de presentación de solicitudes finaliza o 30 de decembro de 1996».
b) Base 7.1.: elimínase a data do 15 de decembro de 1996 como prazo inicial para o Igape de exposición da lista provisional de solicitudes admitidas e excluídas.
Disposición final
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 13 de novembro de 1996.
José Antonio Orza Fernández
Conselleiro de Economía e Facenda
8187
CORRECCIÓN de erros.-Orde do 29 de outubro de 1996 pola que se regulan os órganos de goberno dos centros públicos de ensino non universitario de características singulares, de educación especial e educación de adultos.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 15/11/1996

Advertidos erros na devandita orde, publicada no DOG nº 215, do luns, 4 de novembro de 1996, cómpre face-las oportunas correccións:
-Na páxina 9.752, centros de educación especial, punto segundo, 1:
Onde di: «c) tres mestres...», debe dicir: «c) cinco mestres...».
Onde di: «d) tres representantes...», debe dicir: «d) cinco representantes...».
Engádese un apartado g) co seguinte texto: «O xefe de estudios».
-Na mesma páxina, punto terceiro, 1, apartado a):
Onde di: «... un mestre...», debe dicir: «... dous mestres...».
Onde di: «...dous pais...», debe dicir: «...tres pais...».
8040
RESOLUCIÓN do 5 de novembro de 1996 pola que se convoca unha Xornada de Estudio sobre Ética Ambiental.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 15/11/1996

A Escola Galega de Administración Pública organiza unha Xornada de Estudio sobre Ética Ambiental, conforme as seguintes bases:
1. Obxecto.
O día 2 de decembro de 1996 desenvolverase, no salón de actos da Escola Galega de Administración pública, unha Xornada de Estudio Sobre Ética Ambiental.
2. Obxectivos.
A xornada ten por finalidade proporcionar unha formación básica en relación ás distintas alternativas de política ambiental desde o punto de vista ético.
3. Contido.
Entre outros, desenvolveranse os seguintes temas:
-O home ante a utilización dos recursos naturais e dereitos de propiedade.
-Ética do medio natural e conservación da natureza.
-Problemática e perspectivas da ética nas decisións de política ambiental.
4. Destinatarios.
Persoal ó servicio de calquera das administracións públicas galegas e interesados en xeral.
5. Desenvolvemento e duración.
A xornada abrirase o luns, día 2 de decembro, ás 9.30 horas, e rematará, ás 19.30 horas, do mesmo día.
6. Inscrición.
-Prazo: remata o xoves, día 28 de novembro de 1996.
-Lugar de presentación: no rexistro xeral da Escola Galega de Administración Pública (Polígono das Fontiñas, rúa de Madrid, 2-4 - 15703, Santiago de Compostela). Teléfono 57 08 00. Telefax 57 15 40.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderanse enviar por correo ordinario ou por telefax ó número consignado.
-Inscrición fóra de prazo: só se admitirán, de quedaren prazas baleiras, coa condición de que se cumpran os requisitos xerais antes indicados.
A partir do 29 de novembro, os peticionarios poderán obter confirmación da súa posible admisión, chamando por teléfono de 10.30 a 14.45 horas, ó seguinte número: (981) 57 08 00 (ext. 229), ou ben consultando a lista de admitidos, que se expoñerá no taboleiro de anuncios da Escola Galega de Administración Pública 24 horas despois de remata-lo prazo de presentación de solicitudes.
7. Certificación de asistencia.
Entregaráselles ó remate desta xornada a aqueles asistentes que concorresen asiduamente a ela, e expresarase neste documento a natureza da actividade e a data da súa realización.
Santiago de Compostela, 5 de novembro de 1996.
Domingo Bello Janeiro
Director da Escola Galega de Administración Pública
8216
DECRETO 387/1996, do 7 de novembro, polo que se nomea delegado provincial, da Consellería de Sanidade e Servicios Sociais en Pontevedra a Jorge García-Borregón Millán.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 08/11/1996

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais, e logo de deliberación do Consello da Xunta de Galicia na súa reunión do día sete de novembro de mil novecentos noventa e seis,
Nomeo delegado provincial da Consellería de Sanidade e Servicios Sociais a Jorge García-Borregón Millán.
Santiago de Compostela, sete de novembro de mil novecentos noventa e seis.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
7911
RESOLUCIÓN do 14 de novembro de 1996 pola que se anuncia a apertura do prazo de presentación de solicitudes de axuda por adquisición de vivenda habitual para o persoal ó servicio do Consello de Contas de Galicia.
CONSELLO DE CONTAS DE GALICIA — III. OUTRAS DISPOSICIÓNS — 22/11/1996

A comisión de goberno da institución, en sesión celebrada o día 12 de novembro do presente ano, acordou aproba-las bases para a concesión de axudas por adquisición de vivenda habitual para o persoal ó seu servicio e a súa convocatoria.
Consonte o disposto nas bases reguladoras que se atopan expostas no taboleiro de anuncios da planta baixa do edificio sede da institución, rúa Ramón Piñeiro, nº 29 de Santiago de Compostela, os interesados poderán presenta-la correspondente solicitude no prazo máximo de quince días contados desde o seguinte ó da publicación deste anuncio no Diario Oficial de Galicia.
Santiago de Compostela, 14 de novembro de 1996.
Carlos Otero Díaz
Conselleiro maior
8347
DECRETO 410/1996, do 21 de novembro, polo que se nomea delegada provincial da Consellería de Cultura e Comunicación Social en Pontevedra a Pilar Rojo Noguera.
CONSELLERÍA DE CULTURA E COMUNICACIÓN SOCIAL — II. AUTORIDADES E PERSOAL — 22/11/1996

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola
Lei 11/1988, do 20 de outubro, por proposta do conselleiro de Cultura e Comunicación Social, e logo de deliberación do Consello da Xunta de Galicia na súa reunión do día vinteún de novembro de mil novecentos noventa e seis,
Nomeo delegada provincial da Consellería de Cultura e Comunicación Social en Pontevedra a Pilar Rojo Noguera.
Santiago de Compostela, vinteún de novembro de mil novecentos noventa e seis.
Manuel Fraga Iribarne
Presidente
Jesús Pérez Varela
Conselleiro de Cultura e Comunicación Social
8601
DECRETO 386/1996, do 7 de novembro, polo que se dispón que cese, por petición propia, Miguel Ángel Vázquez Ares como delegado provincial da Consellería de Sanidade e Servicios Sociais en Pontevedra.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 08/11/1996

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais, e logo de deliberación do Consello da Xunta de Galicia na súa reunión do día sete de novembro de mil novecentos noventa e seis,
DISPOÑO:
Que cese, por petición propia, Miguel Ángel Vázquez Ares como delegado provincial da Consellería de Sanidade e Servicios Sociais en Pontevedra, agradecéndolle os servicios prestados.
Santiago de Compostela, sete de novembro de mil novecentos noventa e seis.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
8205
ORDE do 13 de novembro de 1996 pola que se dictan normas para garanti-los servicios esenciais durante a folga convocada para os días 18, 19 e 20 de novembro de 1996 na gardería infantil O Toxo de Pontevedra.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 15/11/1996

O exercicio do dereito de folga queda condicionado ó mantemento dos servicios esenciais definidos no artigo 2 do Decreto 155/1988, do 9 de xuño de 1988 (DOG nº 116, do 20 de xuño).
O artigo 3 do devandito decreto faculta ós conselleiros competentes por razón dos servicios esenciais afectados para que, mediante orde e ante cada situación de folga, determinen o mínimo de acti
vidade necesaria para asegura-lo mantemento de tales servicios, e o persoal preciso para prestalos.
O Comité de Empresa da Delegación Provincial da Consellería de Familia, Muller e Xuventude de Pontevedra, en escrito presentado perante a mencionada delegación provincial (rexistro de entrada do 7 de novembro de 1996) comunica a convocatoria de folga na gardería infantil O Toxo de Pontevedra para a totalidade da xornada laboral dos próximos días 18, 19 e 20 de novembro de 1996.
A necesaria conciliación entre o exercicio do dereito constitucional de folga e o mantemento dos servicios esenciais obriga a esta consellería a fixa-los servicios mínimos necesarios para o adecuado desenvolvemento das actividades en favor do principio constitucional de protección social da familia.
Na súa virtude, convocado en tempo e forma para ser oído o Comité de Folga,
DISPOÑO:
Primeiro.-Que o persoal preciso para asegura-lo mantemento dos servicios esenciais durante a folga convocada para os días 18, 19 e 20 de novembro de 1996 na gardería infantil O Toxo de Pontevedra é o seguinte:
Directora da gardería, 1 cociñeiro, 2 auxiliares puericultores e 2 camareiros-limpadores.
Segundo.-A designación nominal do persoal que deberá cubri-los servicios fixados será feita pola delegada provincial da consellería, e publicada no taboleiro de anuncios da citada gardería.
erceiro.-O incumprimento da obriga de atende-los servicios mínimos fixados nesta orde será sancionado de conformidade coa lexislación vixente.
Cuarto.-O disposto na presente orde non suporá limitación ningunha dos dereitos que a normativa reguladora da folga lle recoñece ó persoal na dita situación.
Santiago de Compostela, 13 de novembro de 1996.
Manuela López Besteiro
Conselleira de Familia, Muller e Xuventude
8179
DECRETO 411/1996, do 21 de novembro, polo que se modifica o prezo do Diario Oficial de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/11/1996

O Diario Oficial de Galicia, órgano oficial de difusión e expresión da actividade administrativa da Comunidade Autónoma de Galicia, vén publicándose ininterrompidamente desde 1982.
En 1995, por Decreto 289/1995, produciuse o último incremento nos prezos da subscrición e da inserción de anuncios, pero razóns tales como un mellor axuste nos seus custos, así como o aumento do IPC fan aconsellable proceder a un novo incremento.
Na súa virtude, e de acordo co artigo 12 da Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, por proposta do conselleiro da Presidencia e Administración Pública tralo informe favorable da Consellería de Economía e Facenda e logo de deliberación do Consello da Xunta de Galicia na súa reunión do vinteún de novembro de mil novecentos noventa e seis,
DISPOÑO:
Artigo 1º
1. O prezo da subscrición anual ó Diario Oficial de Galicia establécese en 42.000 pesetas.
2. O prezo de venda do exemplar do Diario Oficial de Galicia fíxase en 200 pesetas.
Artigo 2º
1. O prezo dos anuncios no Diario Oficial de Galicia fíxase para cada liña en columna de 18 cíceros (54 espacios) en:
a) Procedemento ordinario: 495 pesetas.
b) Procedemento urxente: 990 pesetas.
2. Os prezos establecidos no artigo anterior e neste entenderanse, se é o caso, IVE incluído.
Disposicións derradeiras
Primeira.-Os prezos establecidos no presente decreto entrarán en vigor o día 1º de xaneiro de 1997.
Segunda.-Facúltase o conselleiro da Presidencia e Administración Pública para dicta-las disposicións necesarias para o desenvolvemento e aplicación deste decreto.
Santiago de Compostela, vinteún de novembro de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
96-8425
DECRETO 409/1996, do 21 de novembro, polo que se dispón que cese Manuel Garrido González como delegado provincial da Consellería de Cultura e Comunicación Social en Pontevedra.
CONSELLERÍA DE CULTURA E COMUNICACIÓN SOCIAL — II. AUTORIDADES E PERSOAL — 22/11/1996

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Cultura e Comunicación Social, e logo de deliberación do Consello da Xunta de Galicia na súa reunión do día vinteún de novembro de mil novecentos noventa e seis,
DISPOÑO:
Que cese Manuel Garrido González como delegado provincial da Consellería de Cultura e Comunicación Social en Pontevedra agradecéndolle os servicios prestados.
Santiago de Compostela, vinteún de novembro de mil novecentos noventa e seis.
Manuel Franga Iribarne
Presidente
Jesús Pérez Varela
Conselleiro de Cultura e Comunicación Social
96-8634
DECRETO 398/1996, do 31 de outubro, polo que se crea o Instituto de Educación Secundaria de Hostelería de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/11/1996

O Estatuto de autonomía para Galicia establece, no seu artigo 31, que é de competencia plena da Comunidade Autónoma galega o regulamento e administración do ensino en toda a súa extensión, niveis e prazos, modalidades e especialidades, no ámbito das súas competencias.
De acordo co exposto anteriormente, resulta conveniente atende-la demanda de formación profesional específica, tendo en conta para tal fin as necesidades existentes, a máis racional distribución de ensinanzas e as características das zonas con carencia no ensino.
O obxecto deste decreto é crear na cidade de Pontevedra o Instituto de Educación Secundaria de Hostelería.
Por todo iso, por proposta do conselleiro de Educación e Ordenación Universitaria, en uso das competencias atribuídas pola Lei 1/1983, do 22 de febreiro, modificada pola Lei 11/1988, do 20 de outubro, e logo da deliberación do Consello da Xunta de Galicia na súa reunión do día trinta e un de outubro de mil novecentos noventa e seis,
DISPOÑO:
Artigo 1º.
Créase o Instituto de Educación Secundaria de Hostelería na cidade de Pontevedra con 9 unidades.
Artigo 2º
A Consellería de Educación e Ordenación Universitaria adoptará as medidas necesarias para o
mellor cumprimento do anteriormente sinalado e determinará os cadros de persoal e as ensinanzas que se impartirán nel para o máis eficaz desenvolvemento das actividades docentes.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, trinta e un de outubro de mil novecentos noventa e seis.
Manuel Fraga Iribarne
Presidente
Celso Fernández Currás
Conselleiro de Educación e Ordenación Universitaria
6832
RESOLUCIÓN do 18 de outubro de 1996 pola que se inscribe a Asociación Astur Jacobea de Avilés no Rexistro de Entidades de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 08/11/1996

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Astur Jacobea de Avilés, de data 3 de outubro de 1996.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Astur Jacobea de Avilés quede inscrita no Rexistro de Entidades de Promoción do Camiño de Santiago co número 065.
Santiago de Compostela, 18 de outubro de 1996.
Jesús Pérez Varela
Conselleiro de Cultura e Comunicación Social
5881
RESOLUCIÓN do 8 de outubro de 1996 pola que se inscribe a Asociación Cultural Os Lobos no Rexistro de Entidades de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 08/11/1996

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Cultural Os Lobos, de data 8 de agosto de 1996.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Cultural Os Lobos quede inscrita no Rexistro de Entidades de Promoción do Camiño de Santiago co número 064.
Santiago de Compostela, 8 de outubro de 1996.
Jesús Pérez Varela
Conselleiro de Cultura e Comunicación Social
7896
RESOLUCIÓN do 7 de outubro de 1996 pola que se inscribe a Asociación de Cofrades de Santiago Apóstol de Lugo no Rexistro de Entidades de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 08/11/1996

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Cofrades de Santiago Apóstol de Lugo, de data 6 de xuño de 1996.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Cofrades de Santiago Apóstol de Lugo quede inscrita no Rexistro de Entidades de Promoción do Camiño de Santiago co número 063.
Santiago de Compostela, 7 de outubro de 1996.
Jesús Pérez Varela
Conselleiro de Cultura é Comunicación Social
7895
DECRETO 396/1996, do 31 de outubro, polo que se acepta a cesión a título gratuíto dun terreo de 3.000 m, sito en Matalobos-Toedo, termo municipal da Estrada (Pontevedra), feita a favor da Comunidade Autónoma de Galicia para a construcción dun centro de desenvolvemento comarcal.
CONSELLERÍA DE ECONOMÍA E FACENDA — III. OUTRAS DISPOSICIÓNS — 15/11/1996

O Pleno da Corporación municipal da Estrada, reunido en sesión extraordinaria o 1 de decembro de 1995, acordou a cesión á Comunidade Autónoma de Galicia dun terreo de 3.000 m, para a construcción dun Centro de Desenvolvemento Comarcal.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu Regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá Decreto do Consello da Xunta, por proposta da Consellería de Economía e Facenda. Así mesmo, os artigos 23.1º da mesma lei e 38.1º do Regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; aínda que non se considera carga, gravame ou afección os investimentos que teña que realiza-la Comunidade Autónoma para dá-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta da Consellería de Economía e Facenda, feita nos termos nos que o Concello da Estrada acordou a cesión, logo de deliberación do Consello da Xunta de Galicia na súa reunión do día trinta e un de outubro de mil novecentos noventa e seis,
DISPOÑO:
Artigo primeiro.-Acéptase a cesión gratuíta dun terreo de 3.000 m pertencente ó Concello da Estrada, denominado: Terrío de Lamas e Lagoa, composto pola leira nº 426-1 da concentración parcelaria de Matalobos-Toedo, e a rústica Lagoa, destinada a monte. Os lindes son: norte, Manuel Rodríguez García; sur, camiño; leste, Francisco Cajaraville Touceda e Manuel Rodríguez García; e oeste, estrada.
O inmoble descrito atópase inscrito no Rexistro da Propiedade da Estrada, ó tomo 605, libro 490, folio 166, inscrición 1ª, número 67.742.
Artigo segundo.-O inmoble cedido destinarase á construcción dun Centro de Desenvolvemento Comarcal na Estrada (Pontevedra).
Artigo terceiro.-A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, trinta e un de outubro de mil novecentos noventa e seis.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
96-8234
ORDE do 29 de outubro de 1996 pola que se declara de interese galego a Fundación Celta de Vigo e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/11/1996

Con data do 23 de outubro de 1996 publicouse no Diario Oficial de Galicia a orde da Consellería da Presidencia e Administración Pública do 15 de outubro de 1996 pola que se clasifica como mixta a Fundación Celta de Vigo adscribíndoa á Consellería da Presidencia e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada en Vigo o día 17 de xuño de 1996 ante o notario desta cidade, José María Rueda Pérez, co número mil seiscentos trinta e un do seu protocolo, por Horacio Gómez Araújo, Francisco Javier Alonso Fernández, Manuel Barros Rial, Roberto Prieto Baena, Fernando Mosquera Herrero, Fidel Álvarez Fernández, Alfredo Rodríguez Millares, Camilo Prado Freire e José Antonio Rodríguez González no seu propio nome e dereito e representación de Francisco Hernández Vallejo, complementada por outra outorgada en Vigo o día 4 de outubro de 1996 ante o mesmo notario co número dous mil douscentos setenta e un do seu protocolo.
Esta fundación, ó abeiro do establecido no artigo 5 dos seus estatutos, ten por obxecto e finalidade, entre outros, fomenta-lo desenvolvemento do deporte en tódolos ámbitos.
Por todo isto, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación Celta de Vigo ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación Celta de Vigo no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 29 de outubro de 1996.
Dositeo Rodríguez Rodríguez
Conselleiro da Presidencia e Administración Pública
7759